UUTISANKKURIT SANAN ÄÄRESSÄ
Shalom ja tervetuloa seuraamaan vuoden 2020 viimeistä jaksoamme.
Olen TV7:n Israelin-toimituspäällikkö Jonathan Hessen.
Kanssani vuoden viimeisessä jaksossa -
on päätuottajamme ja monien asioiden koordinaattori Jair Pinto.
Aloitetaan ohjelma rukouksella. Sitten sukelletaan päivän aiheisiin.
Luodaan katsaus vuoden 2020 saavutuksiimme Jumalan armosta -
ja vuoden 2021 suunnitelmiin.
Kiitos, Jonathan. Kiitetään Jumalaa tästä ja tulevasta vuodesta.
Isä meidän, joka olet taivaassa, -
kiitos vuodesta 2020.
Vuosi oli monelle hyvin haastava.
Kiitos, että olet uskollinen.
Olet uskollinen meille kaikille näinä vaikeina aikoina.
Me emme isoa kuvaa, mutta sinulla on suunnitelma tälle vuodelle.
Sinulla on suunnitelma koronapandemialle. Näytä se -
meistä jokaiselle, myös kotona. Rohkaise heitä.
Ole kanssamme. Kiitos saavutuksista, joita TV7 on tehnyt.
Siunaa edelleen meitä, perheitämme, työntekijöidemme perheitä.
Pidä meidät ja katsojat turvassa. Jeshua haMashiachin nimessä, amen.
Kuten mainitsimme, vuosi 2020 oli haastava.
Tapahtui monia merkittäviä asioita, kuten koronapandemia.
Mutta myös meillä täällä TV7 Israelissa tapahtui hyviä asioita.
Työntekijöidemme perheisiin syntyi vauvoja. Mitä muuta voisit kertoa?
Vuosi 2020 oli läpimurtojen vuosi.
Jumala johdatti meitä käynnistämään useita uusia ohjelmasarjoja -
alkaen kesäkuusta 2020.
Se oli useita kuukausia sen jälkeen, -
kun koronavirustaudin seuraukset -
alkoivat todella vaikuttaa Israeliin.
Ne ovat vaikuttaneet Israeliin monin tavoin, -
muun muassa taloudellisesti ja sosiaalisesti.
Kukaan ei tiedä, mikä vaikutus tulee olemaan lapsiin -
ja lasten sosiaaliseen käyttäytymiseen.
Kaikkia vaikutuksia ei vielä edes tunneta.
Nythän on jouduttu välttämään sosiaalista kanssakäymistä.
Ei ole voinut tavata ihmisiä.
Kaikilla on maskit. - Juuri niin.
Olemme saaneet valtavasti viestejä, jotka ovat rohkaisseet meitä -
ja joissa ihmiset kertovat rukoilevansa.
Niitä on tullut eri puolilta: Suomesta, Yhdysvalloista, Kanadasta, -
Britanniasta, Australiasta, Afrikasta. - Samoalta, Fidžiltä.
Ihmiset ovat seisoneet rinnallamme rukouksin ja rohkaisuin.
Se on työntänyt meitä eteenpäin -
ja täyttäneet laivamme -
kapasiteetilla mennä eteenpäin.
Vuosi 2020 oli monien ponnistusten vuosi.
Olemme saaneet uusia työntekijöitä.
Teknistä osaamista vahvistamaan tuli Gila.
Osa teknisestä puolesta on siirtynyt hänen vastuulleen.
Amir Oren, joka on ollut usean vuoden ajan Jerusalem Studiossa, -
on nyt palkattu kokoaikaisesti.
Hän myös kirjoittaa artikkeleita kotisivuillemme.
Lisäksi hän auttaa uutisten taustaselvityksessä, -
uutislähteissä ja muussa sellaisessa.
Hän vetää myös uutta ohjelmasarjaa, joka on suosikkejani, -
Jerusalemin vartijat.
Ohjelmasta saa runsaasti näkemystä moniin asioihin.
Mutta käydään läpi koko listaa.
TV7 Israel-uutiset ovat pyörineet ruudussa heinäkuusta 2009.
Vajaa pari vuotta siitä käynnistyi Jerusalem Studio.
Kesäkuussa 2020 käynnistyi Uutisankkurit Sanan ääressä, -
sitten Jerusalemin vartijat, Jerusalem Prays -
ja "Lähi-itä aikajanalla" Amir Tsarfatin kanssa.
Lisäksi vuosien varrella on tehty yksittäistä materiaalia eri teemoista.
Nyt tammikuussa on alkamassa kaksi uutta ohjelmasarjaa.
Ensimmäinen, My Brother's Keeper, alkaa 2. tammikuuta.
Se kertoo kristittyjen vainoista Lähi-idässä.
Sitä juontaa Michael Kerem.
Hän haastattelee Lähi-idän vainottujen kristittyjen johtajia.
Michael Kerem tulee vieraaksi Uutisankkurit Sanan ääressä -sarjaan.
Se esitetään ensi viikolla.
Vaikka menemme nyt joulutauolle, -
rohkaisen kaikkia katsomaan ohjelman. Siitä saa paljon näkemystä.
Ensimmäisessä My Brother's Keeper -jaksossa -
Michael Kerem haastattelee pastori Andrew Brunsonia.
Pastori Brunson oli vankina Turkissa, -
sen vuoksi että hän tekee työtä evankeliumin hyväksi -
ja vie Jumalan valtakuntaa aktiivisesti eteenpäin.
Hän istutti Turkissa seurakunnan. - Lähi-idässä.
On suurenmoista saada hänet ohjelmaan.
Toisen ohjelman nimi on TV7 Middle East Review.
Sitä varten pysäytän sinut hetkeksi, Jair, -
ja kutsumme mukaan kaksi uutta juontajaamme.
He liittyvät seuraamme etäyhteyksillä Keski-Israelista.
Lähettiläs Danny Ajalon ja tohtori Eran Lerman.
Olemme innoissamme siitä, että liityitte TV7-tiimiin -
luomaan totuudenmukaista katsausta kaikkeen, mikä liittyy Israeliin -
alueellisella ja maailmanlaajuisella tasolla.
Esitelläänpä ensin katsojille hieman, -
keitä ovat lähettiläs Ajalon ja tohtori Lerman.
Pidetään esittelyt lyhyinä.
Ohjelma-aikamme ei riittäisi koko ansioluetteloidenne läpikäymiseen.
Ensinnäkin kiitos, Jonathan. Minulle ilo liittyä TV7-tiimiin.
Olen aina nauttinut syvällisistä analyyseistä -
ja laajasta tietämyksestä, joita ohjelmissanne esitetään.
Lyhyesti kerrottuna palvelin panssarijoukkojen kapteenina -
ja panssarivaunukomppanian komentajana.
Varsinaisen leipätyöni olen tehnyt diplomaattina.
Liityin Israelin diplomaattikuntaan vuonna 1989.
Vuodesta 1993 vuoteen 1997 työskentelin Israelin YK-edustustossa.
Vietin neljä vuotta New Yorkissa YK:n lasisessa päämajassa.
Edustin Israelia turvallisuus- neuvostossa ja muissa komiteoissa.
Palasin vuonna 1997.
Silloin oli Benjamin Netanjahun ensimmäinen kausi pääministerinä.
Liityin hänen tiimiinsä ulkopoliittisena varaneuvonantajana.
Toimin siinä virassa vuoteen 2002.
Palvelin kolmen pääministerin alaisuudessa.
Netanjahu jätti pestinsä kärsittyään tappion Ehud Barakille vuonna 1999.
Minä jäin virkamieskuntaan.
Barak kärsi vaalitappion Ariel Sharonille vuonna 2001.
Sharon nosti minut ulkopoliittiseksi neuvonantajakseen.
Sen jälkeen minut lähetettiin Israelin suurlähettilääksi Washingtoniin.
Sieltä palattuani pyrin knessetiin.
Toimin varaulkoministerinä vuodesta 2009 vuoteen 2013.
Sitten jäin eläkkeelle hallinnosta ja aloin tehdä muita asioita.
Vuosikymmenten kokemus 2,5 minuutissa. Vaikuttavaa!
Tohtori Lerman, teille sama kysymys.
Teillä on laaja kokemus tutkimuksesta, sotilastiedustelusta ja paljon muusta.
Iso osa on sellaista, josta ei voi puhua televisiossa.
Kertokaapa lyhyesti, mitä kaikkea olette uran aikana tehnyt -
siltä osalta kuin voitte. Kuka on tohtori Lerman?
Aikuiselämästäni suuren osan olen yrittänyt todistaa, -
että sotilastiedustelu ei ole ristiriitainen käsite.
Olin ensin sotilas ja sitten upseeri -
Israelin sotilastiedustelussa.
Etenin everstiksi asti.
Siinä välissä kävin collegen.
Väittelin filosofian tohtoriksi London School of Economics -oppilaitoksessa.
Myöhemmin opiskelin vielä tutkinnon Harvardin Kennedy Schoolissa.
Minulla on aina ollut toinen jalka -
akateemisessa maailmassa, -
samalla kuin työskentelin alalla.
Sitten American Jewish Committee, USA:n johtavia juutalaisjärjestöjä, -
pyysi minua Israelin-lähettilääkseen. Toimin tehtävässä kahdeksan vuotta.
Olin siinä tehtävässä ensimmäinen Israelissa syntynyt henkilö, sabra.
Molemmissa tehtävissä olin monta kertaa tekemisissä -
Danny Ajalonin kanssa hänen eri tehtävissään.
Sitten sain kutsun takaisin hallintoon.
Olin ulkopolitiikan ja kansainvälisten asiain varaturvallisuusneuvonantaja.
Hurjan pitkä titteli näin lyhyelle miehelle.
Toimin eräänlaisena koordinaattorina pääministerille -
kaikissa ulkopolitiikkaan liittyvissä asioissa.
Valmistelin vierailevien viranomaisten tapaamisia -
ja usein osallistuinkin niihin.
Valmistelin pääministerin matkoja ja puheluja.
Kirjoitin toimintapoliittisia asiakirjoja ja tein ehdotuksia.
Tapasin sanoa, että olet noussut hallinnossa vaikuttavaan asemaan -
silloin kun esityksesi jätetään huomiotta lukemisen jälkeen.
Usein minut on jätetty huomiotta ennen esitysteni lukemista.
Mutta kun pääsee asemaan, että ihmiset lukevat esityksesi, -
ennen kuin he tekevät oman päätöksensä, se on jo merkittävää.
Lähdin hallinnosta vuonna 2015.
Pari vuotta myöhemmin olin mukana perustamassa -
Jerusalemin strategia- ja turvallisuusinstituuttia.
Toimin myös luennoijana Shalem Collegessa Tel Avivissa.
On mukava olla taas opiskelijoiden kanssa ja yliopistomaailmassa.
Te molemmat olette mukana akateemisessa maailmassa.
Lähettiläs Ajalon toimii luennoijana New Yorkin yliopistossa NYU:ssa -
ja tri Lerman, kuten jo mainittu, Shalem Collegessa.
Te molemmat osallistutte ahkerasti myös julkiseen keskusteluun -
esimerkiksi strategia- tai diplomatia-alalla.
Täydennätte toisianne eri näkökulmista.
Tri Lerman toimii Jerusalemin strategia- ja turvallisuusinstituutissa.
Lähettiläs Ajalon, teilläkin on oma järjestö.
Se toimii diplomatian saralla.
The Truth about Israel. - Aivan. Totuus Israelista.
Se tekee hyviä lyhytanimaatioita.
Jos nimessä on sana "totuus", se kelpaa minulle.
On mahtavaa tuoda yhteen kaksi henkilöä, -
joilla on näin paljon kokemusta ja tietämystä.
Alatte yhdessä esitellä katsojille näkemyksiä.
Miten itse näette sen?
Ensimmäinen jakso esitetään tammikuun loppupuolella.
Ohjelmaa esitetään kerran kuukaudessa.
Esittelette Lähi-idän haasteita.
Voisitteko esitellä yhden aiheen, -
joka mielestänne on keskeinen, -
kun nyt olemme aloittamassa vuotta 2021.
Ensinnäkin tahtoisin lisätä, -
että mielenkiintoista kyllä polkumme eversti, tohtori Lermanin kanssa -
ovat ristenneet lukuisia kertoja.
Työskentelin pääministerinkansliassa ja hän oli korkea tiedustelu-upseeri.
Se oli toisen intifadan aikana. Tapasimme useasti.
Kun olin Washingtonissa, olimme osa korkean tason strategista dialogia -
USA:n ja Israelin välillä. Tapasimme kahdesti vuodessa, -
kerran Jerusalemissa, kerran Washingtonissa.
Tunnemme toisemme hyvin. Odotan jo innokkaasti, -
että saamme jatkaa yhteistyötä sekä jakaa ajatuksia ja kokemuksia.
Olemme veteraaneja Israelin turvallisuus- ja diplomatiakoneistossa.
Se antaa meille näkökulmaa.
Ikävä kyllä näemme, että historia pitkälti toistaa itseään, -
eritoten Lähi-idässä. Kun tarkastelemme haasteita, -
voimme luottaa kokemukseemme -
ja nähdä, miten ongelmia on ratkaistu tai ei ole ratkaistu, -
ja ongelmat ovat pahentuneet.
Kun mietimme vuotta 2021, -
mielestäni uskaltanee arvata, -
että Iranilla ja Iranin haasteella tulee olemaan hyvin suuri merkitys -
ja monien katseet Lähi-idässä tulevat olemaan kohdistettuina Iraniin.
Iranille on koitunut suurensuuria vahinkoja -
lähtevän Trumpin hallinnon toimista.
Iran on haavoittunut peto, jos niin voi sanoa.
Se voi yhtäältä tehdä siitä entistä aggressiivisemman, -
mutta toisaalta se on hyvin haavoittuvainen.
Haavoittuvainen taloudellisesti maksimaalisen painostuksen jälkeen -
mutta myös poliittisesti ja diplomaattisesti.
Israel on viime ajat laajentanut liitoja Persianlahden maiden kanssa.
Iran ei enää yritä saartaa Israelia, -
vaan se itse on joutunut nyt saarretuksi.
Myös Iranin toisella rajalla on Azerbaidžan, -
jonka kanssa Israelilla on erittäin hyvät suhteet.
Siitä tulee mielenkiintoista.
Ei epäilystäkään, että he tulevat pelaamaan poliittista uhkapeliä.
Riippuu hyvin vahvasti Bidenin hallinnosta, -
pystyykö Bidenin hallinto hillitsemään Irania -
ja tuomaan sen suotuisin ehdoin takaisin JCPOA-sopimukseen -
tai uuteen ydinsopimukseen.
Paljonhan riippuu myös siitä, mikä on Iranin vaalien tulos.
Iranissa käydään vaalit myöhemmin tänä vuonna.
Uskon, että tilanne vielä kriisiytyy pahasti -
aina todellisen räjähdyksen tai jopa sodan partaalle, -
ennen kuin tilanne ehkä saadaan korjattua diplomaattisesti.
Bidenin tiimiltä vaaditaan siinä runsaasti johtajuutta, -
määrätietoisuutta ja osaamista.
Ehkäpä yhteisessä kattavassa toimintasuunnitelmassa JCPOA:ssa -
pitäisi jatkossa korostaa sanaa "kattava".
Ehkä sille pitää sopia uusi merkitys.
Aiempi sopimus Iranin kanssa ei ollut kattava.
Tohtori Lerman, oletteko samaa mieltä?
Onko Iran ykkösteema vai onko itäinen Välimeri isossa roolissa?
Iran on ehdottomasti ykkösprioriteettejamme.
Toivon, että keskustelustamme tulee hedelmällistä.
Meidän ei välttämättä tarvitse olla eri mieltä.
Olen täysin samaa mieltä.
Jos on yksi nelikirjaiminen sana, se on Iran.
Mutta tammikuussa viisikirjaiminen sana on tietysti Biden.
Me molemmat tunnemme hänet pitkältä ajalta.
Danny oli lähettiläs. Minä seurasin Yhdysvaltojen tapahtumia -
israelilaisten kannalta toimiessani American Jewish Committee AJC:ssä-
sekä muissa tehtävissä.
Tulee olemaan kiehtovaa nähdä tuleva tiimi.
Tunnemme avainhenkilöistä osan henkilökohtaisesti.
On kiehtova nähdä, miten he vastaavat tähän isoon haasteeseen -
ja miten he mukautuvat alueen tilanteeseen.
Tilanne on radikaalisti erilainen kuin se, jossa Obaman hallinto operoi.
Voimme myöskin, en tiedä milloin, -
mutta jossain vaiheessa voimme nähdä uusia "mustia joutsenia" -
käyttääkseni professori Nassim Talebin popularisoimaa termiä.
Viime aikoina olen kuullut viestejä, että Pakistan kolkuttaa Israelin ovella.
Palestiinalaiset terroristit tapasivat aikoinaan sanoa: -
"Tie Jerusalemiin käy Ammanin kautta."
Sitten Egypti huomasi, että tie Washingtoniin käy Jerusalemin kautta.
Nykyään tie Riadiin käy Jerusalemin kautta.
Se on ihmeellistä. Maat Turkista Pakistaniin arvioivat, -
että niiden pitää kohentaa suhdettaan Israeliin, -
sillä muuten he aiheuttavat itselleen vahinkoa Persianlahdella.
Se on uusi tilanne, ja siihen pitää mukautua.
Meillä on paljon kommentoitavaa tulevina viikkoina.
Se tulee olemaan tosi kiehtovaa.
Tahdon kiittää kumpaakin, tohtori Lerman ja lähettiläs Ajalon, -
siitä että liityitte tiimiin tuomaan runsaasti näkemystä -
TV7:n Middle East Review (Katsaus Lähi-itään) -ohjelmassa -
mutta myös edelleen Jerusalem Studiossa.
Te kummatkin olette olennainen osa analyysiä myös siellä.
Olen saanut olla mukana useita vuosia. Kiitos siitä.
Mekin kiitämme siitä.
Kiitos vielä! Jäämme odottamaan ensimmäistä jaksoa.
Jair, on suuri siunaus -
saada kaksi arvostettua osaajaa -
vahvistamaan TV7:ää ja tarjoamaan kokemustaan katsojillemme.
Millaisena lisänä näet sen TV7 Israelille?
Se täydentää muita uusia ohjelmiamme.
Uskon, että on olemassa iso tarve -
saada tietää lisää Lähi-idän ja yleisesti Israelin tapahtumista.
Uskon, että Danny Ajalon ja Eran Lerman täydentävät tiimiämme hyvin.
He auttavat katsojia ymmärtämään syvällisesti, -
mitä Lähi-idässä tapahtuu, miten se vaikuttaa Israeliin -
ja ennen kaikkea miten he voivat rukoilla Lähi-idän, Israelin, -
itsensä ja maansa puolesta. Kaikki on osa Jumalan suunnitelmaa.
Lisäksi tahtoisin kertoa katsojillemme, -
että tämä kaikki on mahdollista, koska te tuette meitä.
Tämä kaikki on rukoustenne ja lahjoitustenne ansiota.
TV7 Israelin ja Truth for the Nations (TFTN) -järjestön tarkoitus -
on jakaa totuudenmukaista tietoa Israelista ja Lähi-idästä.
Mitä enemmän resursseja meillä on, sitä enemmän ohjelmia voimme luoda.
Niin olemme tehneet tänä vuonna. Veimme TFTN:n hiljattain USA:han.
Sen jälkeen olemme tuottaneet uutta sisältöä Israelista.
Se on tehtävämme. Haluamme jatkaa sitä.
Tarvitsemme katsojien apua. Emme pysty siihen yksin. - Emme niin.
Rukoilkaa meille varjelusta.
Kuten viittasit, tämä maksaa paljon rahaa.
Käännämme joka kolikon sata kertaa, -
jotta pystymme tuottamaan näitä ohjelmia.
Tekeillä on vielä uusia ohjelmia.
Olemme jo käyneet keskusteluja ohjelmien uusien juontajien kanssa.
Osa uusista ohjelmista vie meidät ulos studiosta.
Alamme käydä Israelin rajoilla -
ja eri alueilla ympäri Israelia, -
ja jos Jumala suo, myös ympäri Lähi-itää, -
kunhan koronarajoituksia ensin puretaan -
ja pystymme taas matkustamaan.
Niin voimme taas tarjota parempaa kokonaiskuvaa.
Nämä ohjelmat eivät keskity pelkästään tiedon välitykseen -
puolustukseen, turvallisuuteen, diplomatiaan -
ja Jerusalemin rauhaan liittyvissä asioissa.
Niissä opetetaan myös Raamattua. Käymme Jeesuksen jalanjäljissä -
Raamatun tapahtumapaikoilla.
Esittelemme tilannetta paikan päällä ja historiallisia tosiasioita.
Valotamme Raamatun periaatteita täällä Israelissa ja pohdimme, -
miten tilanne on kehittymässä.
Yritämme toimia Jumalan johdatuksessa.
Haluamme pysyä aina niissä rajoissa, jotka Hän on asettanut meille, -
elämällemme, TV7:lle ja TV7:n perheelle.
Kun olet mukana työssämme rukouksin ja rahalahjoin, -
silloin teemme tätä yhdessä.
Olemme työkaluja, jotka te aktivoitte tekemään tätä.
Jos olet linjassa TV7:n näyn kanssa, -
haluamme yhdistää ruumista -
tehdäksemme jotain hyvin erityistä Taivaan valtakunnan hyväksi.
Ohjelma-aikamme on pian lopussa.
Tahdon vielä kiittää tiimiämme täällä Jerusalemissa.
Se on ollut suuri tuki ponnistuksillemme.
Päivittäiset TV7 Israel-uutiset on tietysti etusijalla ponnistuksissamme.
Kiitän myös kaikkia teitä kotona.
Olette tukeneet, rohkaisseet ja siunanneet meitä niin väkevästi, -
että olemme pystyneet tähän. Tiimimme on hyvin pieni, -
mutta tiimimme jäsenet ovat todella esimerkillinen voimavara.
He ovat nöyriä. He haluavat palvella ja tuottaa hyvää hedelmää.
Sehän tässä kaikessa on tärkeintä. - He ovat ahkeria.
Kiitos Jumalalle siitä. Päätetäänpä vuosi rukoukseen -
ja jatketaan seuraavaan vuoteen.
Taivaallinen Isämme, kiitos Sinulle.
Jumala, kiitos tästä vuodesta.
Kiitos, että olet kanssamme. Rohkaiset meitä vaikeina aikoina.
Kiitos, että siunaat meitä mahdollisuuksilla.
Kiitos, että olet mahdollisuuksien Jumala.
Sinä löydät tien silloinkin, kun emme sitä näe.
Kiitos, että johdat meidät läpi pimeiden aikojen -
ja siunaat meitä onnen hetkillä.
Auta meitä etsimään Sinua ja Sinun sanojasi -
kaikessa tässä informaatiotulvassa.
Auta meitä etsimään totuuttasi ja sanojasi.
Siunaa meitä, tiimiämme ja kaikkia kotona.
Jeshua haMashiachin nimessä aamen.
Herra, tahdon jälleen julistaa, kuten teemme joka aamu, -
että Sinä olet TV7:n pää.
Suo meidän palvella Sinua kaikessa, mitä teemme ja sanomme.
Johdata meitä vuoteen 2021 -
Sinun tahtosi mukaisesti. Jeesuksen nimessä, aamen.
Kiitos, Jair. Olen innoissani tulevasta vuodesta.
Kiitos myös katsojille -
uskollisesta tuesta ja rukouksista. Odotamme innokkaasti sitä, -
että saamme tehdä monia asioita yhdessä Jumalan kunniaksi.
Jumalan siunausta! Onnellista uutta vuotta.
Suomennos: Marianne Tenetz